Aksjekapital er beløpet stifterne betaler inn til selskapet ved stiftelsen. Kapitalen må minimum være 30 000 kr, og dette er det mest vanlige.Det kan være fornuftig å øke aksjekapitalen senere. Det vil kunne føre til økt kredittverdighet og soliditet. Ved økning av aksjekapitalen er det viktig å følge reglene om dette i aksjeloven.Du kan i tillegg sette inn mer penger i selskapet, som ikke er aksjekapital. Dette kalles "overkurs" og tilsvarer summen det betales mer for aksjen enn aksjens pålydende. Overkurs regnes med i selskapets frie egenkapital.Om du skal starte et holdingselskap som deretter skal starte et driftsselskap - så burde du minst innbetale kr. 35 570 - da dekker du både registreringsgebyret for holdingselskapet og aksjekapitalen for det nye driftsselskapet.